அவர்கள் என்னவேனாலும் செய்துவிட்டுப்போகட்டும். அடுத்த ஆட்சியிலாவது இதற்கான நடவடிக்கை உண்டா என்று பார்ப்போம். ஆட்சி மாறுவதற்குள் கூவத்தை சுத்தப்படுத்தும் திட்டம் சாத்தியமா? அதற்க்கு அடிப்படையாக என்னென்ன செய்ய வேண்டும் என்பதைக் கொஞ்சம் சுருக்கமாகப் பார்த்துவிடலாம்! இதேபோல சிங்கப்பூரில் என்ன வழிமுறைகளை கையாண்டார்கள் என்பதைப்பற்றியும் கொஞ்சம் பார்த்துவிடுவோம்! நீங்களே பார்த்தீர்கள்.. இதுவரை தவணை முறைகளில் பல ஆயிரம் கோடிகளை விழுங்கி விட்டு நான் இப்படித்தான் என்று அடம்பிடித்து ஓடிக்கொண்டிருகிறது கூவம்! கடந்த திமுக ஆட்சியில் போடப்பட்ட 1200 கோடி ரூபாய் திட்டம் தவணை முறைகளில் கொட்டிய பணத்தை மொத்தமாக கொட்டப் போகிறார்கள் என்பதே கசப்பான உண்மை! கரைகளை அகலப்படுத்தி அங்கு உள்ள கழிவுகளை அகற்றினால் மட்டும் கூவம் தூய்மை ஆகிவிடாது! இந்த வேலையை எப்போது வேண்டுமானாலும் செய்யலாம்.. முதலில் கூவத்தில் கலக்கும் கழிவுகளின் மூலத்தை அறிந்து அவற்றை கட்டுபடுத்த நடவடிக்கை எடுக்கவேண்டும்.. இன்னும் புரியும்படி சொன்னால் பாம்பு கடித்தவனுக்கு கடிவாய்க்கு முன்னாள் கட்டுபோடுவதுபோல! விஷம் ஏறிவிட்டது..சிகிச்சை எடுத்துதான் ஆகவேண்டும்.இருந்தாலும் மேலும் விஷம் ஏறாமல் கட்டுபோடுவோம் அல்லவா? அதுபோலதான்! கூவம் கெட்டுவிட்டது... சுத்தப்படுத்திதான் ஆகவேண்டும்.. அதற்குமுன் மேலும் கழிவுகள் சேரும் பாதையை அடைக்க வேண்டும்! ஆனால் இதுவரை அதற்க்கான முயற்சிகள் எடுக்கப்படவே இல்லை.. சரி..சிங்கப்பூரில் இது எப்படி சாத்தியமாயிற்று? கொஞ்சம் பார்ப்போம் வாருங்கள்...